JUMAL KÕNELEB
Tere jälle kõigile vaatajatele!
Jumal on hea ja Tema headus ei muutu.
Piibel ütleb, et Ta on hea eile, täna ja ka homme.
Kas pole imeline teada, et on keegi, kes püsib selle maailma ajastul,
mil muutus on pigem tavalisem, kui miski püsiv.
On keegi, kes püsib. On keegi, kelle headus on püsiv.
Kindlasti kuulutatakse kõigis kirikutes igal pühapäeval,
et Jumal tahab meid õnnistada.
Meie Isa õnnistussõnad loetakse Piiblist 4 Moosese raamatust
ja kuulutatakse kantslist sinu ja minu ellu. Igal nädalal.
Öeldakse: "Issand õnnistagu sind ja hoidku sind,
Issand lasku oma pale paista sinu peale ja olgu sulle armuline.
Issand tõstku oma pale sinu üle ja andku sulle oma rahu."
Kas pole imeline! Iga kord, kui ma seda kuulen, on nii hea tunne.
See tuletab igal nädal meelde, et Jumal jätkuvalt tahab meile head.
Ta tahab ka sulle head.
Kui saime usklikuks, siis me ei teadnudki, et Jumal on nii hea.
Meie usurännak on olnud seiklus, milles üha enam näeme,
et Jumala headus ja arm on mõistmatult suured.
Me oleme kogenud üht imet teise järele.
Neid ei oska enam kokku lugedagi.
See innustab ja rõõmustab meid ja sellest tahame ka täna rääkida.
Jeesus ise ütleb,
et vaenlane on tulnud vaid tapma, varastama ja hävitama,
aga Tema on tulnud, et meil oleks elu ja seda ülikülluslikult.
Oleme lugenud 5 Moosese 28 ptk.
ja Jumala headust leidub nii palju.
Võib hakata mõtlema, kas ma võin selle tõesti vastu võtta?
Kas nii palju headust on ikka õige?
Kas tohib võtta vastu nii palju head?
Kas ma üldse julgen võtta seda kõike või isegi natukene sellest vastu?
Selles peatükis leidub selliseid sõnu nagu ülikülluslikult, ülirikkalikult;
Issand annab sulle ülirohkelt head.
Need pole Joy sõnad. Need on otse Piiblist.
"Ta teeb mu ihuvilja, maapinnasaagi ja karjakasvu ülirohkeks."
Erinevates tõlgetes on kirjas, et Issand annab sulle ülevoolavalt kõike head:
lapsi, karjakasvu ja maavilja saaki.
Jutt on nagu ülejäävast, ületoodetust, ülepakutust, liiga paljust.
Me kristlastena pole harjunud neid sõnu suhu võtma.
Kas Jumala kohta saab nii hästi rääkida?
Kas saab uskuda, et Ta on nii hea?
Oleme sageli nagu Iisraeli rahvas, kes rändas 40 aastat kõrbes.
Vaatasin kaardilt, et see on väga väike maa-ala,
millel nad edasi-tagasi käisid.
Seal kõrval oli Jordan ning teisel pool see tõotatud maa,
mille Jumal oli juba 40 aastat tagasi neile lubanud anda.
Kohe seal kõrval on tõotatud maa.
Loeme seda Jumala õnnistust ja innustume ning tekib lootus,
kas ma julgeksin läheneda sellele heale ja minna üle selle Jordani?
Kas ma julgeks minna tõotatud maa lähedale?
Kui me läheme selle maa piirini, kas julgeme sisse astuda?
Kas ma julgen minna Jumala headuse sisse,
võtta kogu oma elu, pere ja kõik minevik ja olevik
ja oma elu erinevadteemad ning kolida sinna Jumala maale?
Minna sinna sisse ja lasta neil sõnadel muuta oma sisemust.
Sellele mõeldes meenub adopteeritud laps.
Näiteks lastekodu laps mõnest vaesest riigist.
Ja teiselt maalt vanemad, kes on kaua igatsenud last
ja läbinud kogu pika adopteerimisprotsessi,
oodanud seda last. Oodanud, millal nad saavad selle lapse endale.
Nagu meie Taevaisa ootab meid ja tahab meid enese lähedale
ja Tahab olla meiega koos.
Need vanemad on lootnud ja sättinud kodus
toa, mänguasjad ja riided valmis.
Nad reisivad sinna vaesele maale ja toovad selle lapse koju.
Laps ja uus pere lendavad lennukiga uuele maale.
Võib-olla tuleb takso lennujaama vastu ja nad sõidavad koju.
Maal on rahu, pole sõda. Kõik on turvaline.
Laps saab tulla uude koju ja läheb oma tuppa.
See tuba on sisustatud tema jaoks.
Seal on oma voodi ja mänguasjad,
ilusad kangad ja riidekapid täis sobivaid uhiuusi riideid.
Seal on koolikott ja laud, mille taga lugeda ja joonistada.
Akna taga paistab kuu. Kõik on rahulik.
Me teame psühholoogidena, et sellistel lastel võtab palju aega,
enne kui see headus pääseb sisse.
Laps on nii harjunud rügamise, raske elu -ja üksindusega,
et see headus ei lähe sisse.
Vanemate armastus ei pääse sisse.
Aga tasapisi, vaikselt, hakkab süda sulama nagu jäämägi.
Vanemate armastus, turvatunne ja rahu hakkab südameni jõudma.
Laps lõõgastub ja harjub sellega, et tema eest kantaksegi hoolt.
Nii teeb Jumal ka meiega.
Kui saame usklikuks ja õpime Teda tundma,
siis kuigi me minevik võib olla väga raske
ja olud, kus elame võivad olla väga viletsad,
tahab Issand tulla sellesse ellu
ja tuua ikka ja jälle uusi sõnu ning armastust.
Ta meelitab, räägib ja ütleb,
et vaataksime, mis Piiblisse on kirjutatud.
Ma kaitsen ja aitan sind.
Ma kavatsen haarata kinni su olukorrast.
See hakkab üha rohkem ja rohkem meisse sisse minema,
kuni süda rahuneb ja headus pääseb sisse voolama.
Ma julgen astuda tõotatud maale! Ma julgen uskuda, et Ta on hea
ja see õnnistus saab tulla minu ja Joy ellu ning pesta ära vana.
Pesta ära needuse ja valed mu elust ning mu tulevikust ja lastest.
Siis hakkab see headus paistma.
See tuleb esile nagu minu ja Jani elus.
Nii kaua kui uskusime, et Jumal tahab,
et elaksime kasinat elu ja sööksime konserve;
et saaksime kuidagimoodi hakkama,
et arved on maksmata ja kogu aeg on üks võitlus, siis nii oligi.
Aga kui leidsime selle 5 Moosese 28 peatüki
ja hakkasime selle õnnistuse kohta lugema
ja see hakkas minema meisse, et Issand tahab meile head,
siis meie elus hakkasid sündima uued imed.
Imelisi asju, kus keegi sõber kutsus meid poodi
ja lubas osta mida tahes.
Seda polnud kunagi varem juhtunud.
Hakkas tulema kallimaid riideannetusi kui varem.
Head lisandus ja see kasvas. Kui meie julgesime seda uskuda.
See hea pidi minema esmalt südamesse,
enne kui see hakkas väljapoole paistma.
Ei ole nii, et ootame, millal Issand annab mulle.
Miks Sa ei too mulle? Nagu vanem venda kadunud poja loos.
Ta oli kogu aeg teinud isa heaks tublisti tööd
ja siis tuleb väikevend ning saab kõik hea.
Vanem vend ütles: "Mida?! Ma olen kogu aeg olnud siin, järginud sind,
olnud hea kristlane ja ometi saavad nemad kõik endale!
See on ebaõiglane! Miks sa teed nii?"
Just seda me kristlastena ütleme. Siis oleks Jeesus võinud öelda nii:
"Nõnda ma kasvatan sind. Ma õpetan sind.
Sa pead lihtsalt sõnakuulelikult ootama.
Ja kannatama."
Siis me õpiksime seda siit.
Aga Ta ei öelnud nii. Luuka evangeeliumis on kirjas,
et Jeesus ütleb isa vastavat nii:
"Kallis poeg (tütar), sina oled alati minu juures
ja kõik, mis on minu, on ka sinu.
Isa tahab öelda, et kogu Taevane kuningriik,
kõik see hea ja tõotatud maa,
kõik, mis on Tema oma, on juba nüüd minu oma.
On olnud kogu aeg minu.
Mul poleks olnud vaja oodata 20 aastat.
Ma oleksin võinud seda uskuda 20 aastat tagasi, kui oleksin teadnud.
Poleks olnud vaja rühkida, võidelda, higistada ja karta.
Oleksin võinud hingata selles hoolitsuses.
Nagu adopteeritud laps. Ma olen nüüd Tema laps.
Adopteeritud ja tõstetud pimeduse riigist valguse riiki.
Pimeduse ja needuse alt õnnistuse alla.
Piibel ütleb tõesti nii, et Kristus sai needuseks meie eest,
et meile saaks osaks Aabrahami õnnistus.
Tean, et mitmed usklikud elavad,
nagu seda needust poleks kunagi murtud.
Mitmed kahjuks ka usuvad sellesse, et seda polegi murtud
ja elu ei peagi olema õnnistatud.
Nagu see Aadama ja Eeva pattu langemise tõttu
maale tulnud needus, mille pärast pidi palehigis leiba teenima,
oleks siiani murdmata.
Me nägime Jumala Sõnast, et Kristus sai needuseks meie eest.
Ta võttis meie patud ja võttis ka kogu needuse, raske ikke
ja murdis selle. Miks? Et meie osaks saaks Aabrahami õnnistus.
Piibel ütleb Galaatlastele 3:9
"Nõnda siis õnnistatakse neid, kes on usust,
koos uskliku Aabrahamiga."
Ka meil läks aega,
nagu sellel Joy poolt kirjeldatud adopteeritud lapsel,
enne, kui uskusime, et Jumal on nii hea.
Mäletan, et mul oli pingeid selle tõttu, et peaksin tegema seda või teist.
Ma ei saa ju luua kristlikku kooli nullist.
Pean oma peret ülal pidama, pean saama korralikku palka,
pean meile maja ehitama jne.
Ometi iga kord, kui läksin Issanda ette, ütles Ta enam vähem seda,
et paneksin Tema esikohale ja kõik saab korda.
Kas näete neid uhkeid riided, mida täna kannan -
jaki olen saanud Issanda õnnistusena,
püksid olen saanud, samuti kingad ja prillid olen saanud.
Kõik on Jumala õnnistus ja headus.
Ainsana olen ise särgi ostnud kunagi ammu.
Nagu Joy ütles, kui oleme uskunud Jumala headusesse enam,
on see tasapisi muutnud meie elu ja kandnud vilja.
Kui seisame tõotatud maa ees, siis võime tunda,
et meil pole külakosti, mul ei ole millegiga sissepääsu eest maksta,
mul ei ole mitte mingit võimalust seda headust hüvitada.
Ometi on see tõotatud maa mu ees avali.
Lugedes 5 Moosese 28 algust:
"Kui sa tõesti kuulad Issanda, oma Jumala häält
ja pead hoolsasti kõiki tema käske,"
võib tunduda, et sinnapaika see jääbki.
Ja jah, tore on. Kohe alguses see sõna "kui kuuled".
Ma isegi ei kuule ja ammugi ei oska pidada kõiki käske.
Isegi kui püüan, see ei õnnestu. Sinna see läks siis.
Kui mõelda minu ja Jani elu peale,
siis me ei ole olnud Jumala jaoks viielised õpilased;
oleme olnud kõige osas üsna kogenematud.
Aga siis meenub, et Galaatia kirjas on ju midagi kirjas. Gal. 3:13
"Ent Kristus on meid Seaduse needusest lahti ostnud."
Kristus on mind lunastanud nendest tingimustest;
sellest, et peab alati olema täiuslik ja täitma kogu seadust,
"kui Ta sai needuseks meie eest,"
et Aabrahami õnnistus saaks meile osaks.
Kristus on maksnud hinna, Tema oli täiuslik
ja Ta täitis kogu seaduse.
Tema elas täiuslikku elu ja nüüd olen mina Temas.
Seepärast kuulub kogu see 5 Moosese 28 Kristuses olles mulle.
Ma saan minna tõotatud maale, kuigi ma ei ole täiuslik ega oska kõike.
Ma olen Kristuses ja see on otsene sissepääs,
ilma hirmuta, ilma häbita.
Ma olen Kristuses.
Samal moel, nagu meie patud on lepitatud ja pääseme taevasse.
Me pole keegi seda ära teeninud.
Usu kaudu Jeesusesse Kristusesse olen ma päästetud.
Usu kaudu Jeesusesse Kristusesse pääsed ka sina tõotatud maale.
Usu kaudu Jeesusesse Kristusesse saad sa kõik oma patud andeks.
Uskudes Jeesusesse Kristusesse kuulub ka Aabrahami õnnistus sulle.
See on üksnes armust.
Meile on tõesti sündinud palju imesid. Ma räägiksin veel ühe.
Oleme ka ise saanud olla õnnistuseks mitmetele.
Mäletan, kui kohtasime üht naabrit, külastasime teda ja ta kaebas,
et nad ei ole oma perega kunagi käinud välismaal.
Küsisin, kuhu nad tahaksid minna?
Ta ütles, et neil on klassikaline Kanaari saarte unistus.
Kuna meile oli sündinud nii palju imesid, mõtlesime, et palvetame,
et Jumal õnnistaks neid ja nad saaks Kanaari saartele.
Nagu Joy rääkis vanemast vennast, oli ka sel naisel raske uskuda,
et Isa tahaks ka teda õnnistada.
Me palvetasime koos ja juhtus mitmeid asju,
nii et see pere pääseski Kanaari saartele.
Nad leidsid postkastist ümbriku,
kus oli see summa, mida nad vajasid nädalaseks reisiks Kanaaridele.
See naine räägib siiani sellest.
Kuidas oli võimalik, et neile sündis nii suur ime?
Nende perel ei oleks kunagi olnud selle jaoks raha.
Me oleme saanud uhkeid riideid, mida ise iialgi ei ostaks,
sest ma ei tahaks nii palju raha sellele kulutada.
Aga Issand annab. Ta on rikas andja.
Matteuse 6:33 "Aga otsige esmalt Jumala riiki ja tema õigust,
siis seda kõike" -
riideid ja isegi Kanaari saare reise, toitu külmikusse -
"seda kõike antakse teile pealegi!"
Ja see kirjakoht on nii tähtis 3 Johannese 1:2
"Armas, soovin sulle..."
Johannes soovib seda kõigile kogudustele ja ma usun,
et Püha Vaim mõjutas temas jumalikku armastust
ja see ei ole pelgalt Johannese soov,
vaid see on Püha Vaimu poolt esiletoodud Issanda südamesoov
nende koguduste osas:
"Armas, soovin sulle, et sul läheks igati hästi ja sa oleksid terve,
nõnda nagu läheb hästi su hingel."
Selles on peidus saladus.
"Nõnda nagu läheb hästi su hingel."
Kui otsime Jumalat ja oleme Tema lähedal,
siis läheb meie hingel hästi.
Jumala kõne, Tema Sõna, hakkab minema meie hinge
ja usk hakkab sisse tulema.
Siis tulevad ka tervis ja heaolu esile. See algab seest.
Nõnda nagu läheb hästi hingel... see algab sellest.
Kõike Jumala headust peab esmalt uskuma.
Kui Iisraeli rahvas oli teel tõotatud maale,
siis nad ei jõudnud kohale.
Heebrealastele 4:2 ütleb:
"Meile on kuulutatud evangeeliumi nõnda nagu neilegi,
kuid kuuldud sõnast ei olnud neil kasu,
sest see ei talletunud usu läbi kuulajaisse."
Me tahame sulle kuulutada Jumala headust ja õnnistust.
Jumala Sõna on sellest tulvil.
5Moosese 28 on nii täis Jumala õnnistust ja nii imelisi sõnu,
et neid on isegi raske vastu võtta.
Kui sa lased neil sõnadel sulada endasse,
nii et need ei jää vaid pähe ega lähe ühest kõrvast sisse, teisest välja.
Julged need vastu võtta nii, et Jumala imelised lubadused,
imeline õnnistus läheb peast südamesse.
Ma tean, et kui lugeda Jumala Sõna piisavalt kaua,
läheb see tasapisi südamesse. Ja siis see loob usku.
Kui sünnib usk, siis see kannab Sõna järgi iseenesest vilja.
Imed sünnivad.
Sel moel toimib Jumala Sõna alati.
Olgu tegemist õnnistuse, tervise või päästega.
Piibel ütleb, et südamega uskudes pääsetakse.
See käib nii ja ma tean, et paljud tahaks kohe,
et Jumal korrastaks arvete virnad ja muud asjad kiiresti.
Aga siis me jääme vanema venna kombel mossitama -
miks sa mind ei õnnista ega hoolitse minu eest?
Siis me ei ehita alust.
Aga Jumal tahab ehitada midagi püsivat.
Jumal tahab, et Tema tõde muudaks meid
ja kui see tõde teeb meid vabaks, nagu Piibel ütleb,
siis me muutume ja ka olukorrad muutuvad.
Halleluuja!
Palvetame.
Tänu, Issand, et oled siin meiega
ja tahad puudutada igat vaatajat sügaval südames.
Tahad ümbritseda nad sooja armastusega oma süles.
Tahad pesta ära kõik paha,
kõik selle, mis rõhub. Jeesuse nimel.
Ma palun imesid iga vaataja ellu just selles, mida nad vajavad.
Majanduslikke imesid, tervenemisimesid,
imelist imedest tulvil elu. Jeesuse nimel. Aamen.
Taganegu iga needus vaatajate elust. Jeesuse nimel!
Olgu see suguvõsa needus või mis iganes -
need kadugu Jeesuse nimel!
Tulgu Jumala õnnistus ülirikkalikult teie kõigi ellu!
Jeesuse nimel. Aamen.
Jumal on hea. Tema headus kestab igavesti.
Jumal on ka helde andja.
Ta tahab meid õnnistada, et meie võiks olla õnnistuseks.
Kui soovid olla õnnistuseks ja toetada TV7 Eesti kanali tööd,
siis võid seda teha rõõmuga.
Piibel ütleb, et Jumal armastab rõõmsat andjat.
Kui sul on andmisrõõm, siis võid helistada
TV7 annetustelefonil 900 1777 Kõne maksab Eestis 7 eurot.
Võid ka annetada ekraanile ilmuvatel kontonumbritel.
Ära unusta anda rõõmuga ja tea, et see leiab hea maapinna.
Ole õnnistatud Jeesuse nimel.
TV7 annetustelefon 900 1777 (7 eur) Swedbank 221048388411 SEB 10220109461019 Saaja: Taevas TV7
Tõlge: Meeli ja Marko Martin